CELEX: C2005/271/11
Language: el
Date: 2005-10-29 00:00:00
Title: Απόφαση του Δικαστηρίου (πρώτο τμήμα), της 8ης Σεπτεμβρίου 2005, στις συνεκδικασθείσες υποθέσεις C-544/03 και C-545/03 (αιτήσεις εκδόσεως προδικαστικής αποφάσεως του Conseil d'État): Mobistar SA κατά Commune de Fléron και Belgacom Mobile SA κατά Commune de Schaerbeek (Άρθρο 59 της Συνθήκης ΕΚ (νυν, κατόπιν τροποποιήσεως, άρθρο 49 ΕΚ) — Τηλεπικοινωνιακές υπηρεσίες — Οδηγία 90/388/ΕΟΚ — Άρθρο 3γ — Άρση όλων των περιορισμών — Δημοτικά τέλη για τους πυλώνες, τους ιστούς και τις κεραίες μετάδοσης για το παγκόσμιο σύστημα κινητών επικοινωνιών GSM)

29.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 8ης Σεπτεμβρίου 2005
   στις συνεκδικασθείσες υποθέσεις C-544/03 και C-545/03 (αιτήσεις εκδόσεως προδικαστικής αποφάσεως του Conseil d'État): Mobistar SA κατά Commune de Fléron και Belgacom Mobile SA κατά Commune de Schaerbeek (1)
   
   (Άρθρο 59 της Συνθήκης ΕΚ (νυν, κατόπιν τροποποιήσεως, άρθρο 49 ΕΚ) - Τηλεπικοινωνιακές υπηρεσίες - Οδηγία 90/388/ΕΟΚ - Άρθρο 3γ - Άρση όλων των περιορισμών - Δημοτικά τέλη για τους πυλώνες, τους ιστούς και τις κεραίες μετάδοσης για το παγκόσμιο σύστημα κινητών επικοινωνιών GSM)
   (2005/C 271/11)
   Γλώσσα διαδικασίας: η γαλλική
   Στις συνεκδικασθείσες υποθέσεις C-544/03 και C-545/03, με αντικείμενο αιτήσεις εκδόσεως προδικαστικής αποφάσεως δυνάμει του άρθρου 234 ΕΚ, τις οποίες υπέβαλε το Conseil d'État (Βέλγιο) με αποφάσεις της 8ης Δεκεμβρίου 2003, που περιήλθαν στο Δικαστήριο στις 23 Δεκεμβρίου 2003, στο πλαίσιο των διαδικασιών Mobistar SA (C-544/03) κατά Commune de Fléron, και Belgacom Mobile SA (C-545/03) κατά Commune de Schaerbeek, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, K. Lenaerts, N. Colneric (εισηγήτρια), E. Juhász και M. Ilešič, δικαστές, γενικός εισαγγελέας: P. Léger, γραμματέας: M.-F. Contet, κύρια υπάλληλος διοικήσεως, εξέδωσε στις 8 Σεπτεμβρίου 2005 απόφαση με το ακόλουθο διατακτικό:
   
               1.
            
            
               Το άρθρο 59 της Συνθήκης ΕΚ (νυν, κατόπιν τροποποιήσεως, άρθρο 49 ΕΚ) έχει την έννοια ότι δεν απαγορεύει την επιβολή, με κανονιστική πράξη εθνικής αρχής ή οργανισμού τοπικής αυτοδιοίκησης, τέλους στις υποδομές κινητής και προσωπικής επικοινωνίας που χρησιμοποιούνται κατά την άσκηση των δραστηριοτήτων που προβλέπονται στις άδειες και εξουσιοδοτήσεις, εφόσον το τέλος αυτό ισχύει αδιακρίτως τόσο για τους ημεδαπούς παρέχοντες υπηρεσίες όσο και για αυτούς των άλλων κρατών μελών και πλήττει εξίσου την παροχή υπηρεσιών στο εσωτερικό ενός μόνο κράτους μέλους και την παροχή υπηρεσιών μεταξύ κρατών μελών.
            
         
               2.
            
            
               Τα μέτρα φορολογικής φύσης που εφαρμόζονται στις υποδομές κινητής επικοινωνίας δεν εμπίπτουν στο άρθρο 3γ της οδηγίας 90/388/ΕΟΚ της Επιτροπής, της 28ης Ιουνίου 1990, σχετικά με τον ανταγωνισμό στις αγορές των τηλεπικοινωνιακών υπηρεσιών, όπως τροποποιήθηκε, όσον αφορά το πλήρες άνοιγμα των αγορών τηλεπικοινωνιών στον ανταγωνισμό, με την οδηγία 96/19/ΕΚ της Επιτροπής, της 13ης Μαρτίου 1996, εκτός αν τα μέτρα αυτά ευνοούν άμεσα ή έμμεσα τους φορείς που έχουν ή είχαν ειδικά ή αποκλειστικά δικαιώματα σε βάρος των νέων φορέων και επηρεάζουν σημαντικά την ανταγωνιστικότητα.
            
         
      (1)  ΕΕ C 47 της 21. 2. 2004.